# data[].attributes.body
Sariwa pa sa aking musmos na isipan
Kung pano ka samin kinuha ng kalangitan
Kung panong pinaltan ng pagsusumamo ang ang kasiyahan
Kung pano ang liwanag ay napaltan ng kadiliman

Mga panahon na wala pa akong naiintindihan
Na ang tangi ko lang alam
Ikaw ay lumisan ng panandalian
Na pagsapit ng ilang araw ikaw uli ay nariyan

Ngunig nakita kita
Mahimbing na namamahinga
Sa malambog at puting kama
Ngunit ang nakakapagtaka bakit may binatana?

"Lolo ko gumising ka"
Masaya kong bungad pagkat akala ko makakalaro pa uli kita
Ngunit nagsimula na nga pumatak ang luha
Ng sabi ni Papa ay sa Diyos sumama ka na

Masakit isipin na wala kana
Wala na akong kakampi sa tuwing pinagtutulungan nila
Wala na ang taga pagtanggol kapag inaaway nila
Wala na ang magiting kong Lolo

Tanging watawat nalang ang inawan
Silbi ng iyong kagitingan
Ang nakakabilib mong tapang
Habang buhay kong ipagmamalaki na ang aking Lolo ay sundalong lumaban.

# data[].attributes.headline
Elehiya para sa lola kong yumao ni : Annie B. Perez

# data[].attributes.subject
Elehiya para sa lola kong yumao ni : Annie B. Perez

# data[].attributes.body
Lubos na pighati ang naramdaman
Sa mensaheng Iyong pinadala
Na ako'y iyong lilisanin na
Papunta sa lugar na milyon-milyon ang distansya

Mag ala-alang iyong iniwan
Pait ang dulot tuwing natakbo sa aking isipan
Hindi parin makapaniwala
Na ika'y lumisan na

Mainit at mabibigat na luha
Ahh nagmistulang sagot sa iyong mensahe
Ibig kong ika'y manatili pa
Ngunit naisip ko na oras na para magpahinga ka

Ilang araw na ang lumipas simula ng iyong paglisan
Ako'y unti-unting nkakabawi at lungkot ay nabawasan
At aking natanggap na ika'y ala-ala na lang
Lola, mahal na mahal kita
Salamat sa ala-alang walang hanggan

# data[].attributes.headline
Elehiya para sa yumao kong Lola ni: Shaun Elaiza D. Datinggaling

# data[].attributes.subject
Elehiya para sa yumao kong Lola ni: Shaun Elaiza D. Datinggaling

# data[].attributes.body
Isang taon na rin ang nakakaraan
Matapos kang mawala at kami'y iwan
Luha sa matay dumaloy, walang katapusan
Pisngi mo'y di na mahahagkan

Masasayang sandaling di malilimutan
Ang iyong mga ngiting kay sarap titigan
Nawala kang walang malinis na paalam
Ang dulot sa ami'y sakit at kalungkutan

Labing isang anak ang iniwan
Napaka daming apo ang nagsi-iyakan
Hanggang ngayo'y di matanggap ang kinahinatnan
Pagkat ikaw ay lumisan

Sa bisig namin ikaw ay kumawala
Sa mga tala nakatingala
Ang mga ala ala mo'y di na mawawala
Tumatak ang pangaral lalo na sa puso at isipan

Bata pa lamang nariyan ka na
Sana ngayo'y nandito pa
Pilit tinatanggap ang kinahinatnan
Hiling ay kapayapan ngayon at magpakailanman

# data[].attributes.headline
Elehiya para sa lola kong yumao(Jhon Gelbert M. Linatoc) 

# data[].attributes.subject
Elehiya para sa lola kong yumao(Jhon Gelbert M. Linatoc) 

# data[].attributes.body
Ikay dumating nagbigay ng sigla
Sa pusong gumulong sa tukso sa lumbay ikay dumating naglakbay
Nabuhay sa mundong umiikot hindi naka lilimot sa haplos ng iyong magaspang na kamay

Nagluto ng pagkain nagpawis para sa kabuhayan namin naglaba nag linis nag alay ng buhay kaibigan sa aking pait at pag guho pag asa mo mahal ko ang aking puso

Ikay dumating tayaya'y sigla sa pusong nawala naglakbay sa mundong paraiso na hindi kopa maabot baunin mo sana ang aking pag ibig kailan pa man ikaw parin ang aking lola

# data[].attributes.headline
Elehiya para sa yumao ko nang Lola ni: Krisha Mae Antonette B. Icalla

# data[].attributes.subject
Elehiya para sa yumao ko nang Lola ni: Krisha Mae Antonette B. Icalla

# data[].attributes.body
Sa iyong pagkawala
Mga luha'y ayaw tumila
Sa mensaheng iyong ipinadala
Na ako'y iyong lilisanin na

Sambit nila'y payapa ka na
Pagkat buhay moy wala na
Ibig Kong ikaw ay manatili pa
Ngunit naisip Kong oras na para magpahinga ka

Sa pagkalila ng iyong Matawan
Halos Luna ko'y parang talon ng Pagsanjan
Ikaw may mawalab sa mundo ng kinagisnan
Kabaitan at aral nawa'y manatiling buhay

Ilang araw na ang lumipas Simula ng iyong paglisan
Ako'y unti- unting nakabawi at lungkot ay nabawasan
At along natanggap na ikaw ay ala- ala na lang
Lola, mahal na mahal kits

Mga aral mo'y di malilimutan
Gagamitin pang habang buhay
Lumipas man ang panahon
Sa isip at di mawawalay

# data[].attributes.headline
Elehiya para sa yumao kong tatay(lolo): Ni Jessie Lorin Ramos.                                          

# data[].attributes.subject
Elehiya para sa yumao kong tatay(lolo): Ni Jessie Lorin Ramos.                                          

# data[].attributes.body
Kay hirap mag simula mula sa isang paalam,
Biglaan ka na lamang lumisan nang hindi namamalayan,       Mahirap tanggapin ngunit kailangan,
Dahil alam namin na hindi ka na nahihirapan.

Ang araw na ikaw ay nawala,
Mundo namin ay parang nasira,
Iyak naming kay lakas,
Ay hindi katumbas ng sakit na iyong dinanas.

Naalala ko bigla ang mga araw na tayo ay masaya,
Lagi mo akong kinakanlong sa iyong mga hita,
Kaming mga apo ay tinuturing mong parang diyamante,
Minahal mo kami ng walang kapantay nina ate.

Maraming bagay kang naituro sa akin,
Kung kaya't ikaw ay "the best" para sa amin,
Tamang asal ay isa ka sa mga nagturo,
Ikaw dati ang aking mahal na guro.

Alam kong ikaw ay kasama na Niya,
Kaya't alam kong ikaw ay ligtas na,
Kami ay  iyo laging bantayan,
Sa mga pahamak na sana ay malagpasan.

Tutuparin ko ang aking mga pangarap,
Iaalay ko ito para sa iyo dahil isa ka sa mga naghirap,
Sa buong pagkabata ko ay ikaw nandyan,
Ginagabayan at tinuturuan ako ng tamang daan.

Ngayon ay hanggang alaala at panginip na lang kita makakasama,
Balang araw alam kong tayo ay magkikita,
Hinding hindi kita malilimutan kahit anong mangyari,
Mahal kita sana alam mo palagi.

# data[].attributes.headline
Elihiya para sa aking ama't Ina(Lolo at Lola) ni: John Hiro C. Ramos

# data[].attributes.subject
Elihiya para sa aking ama't Ina(Lolo at Lola) ni: John Hiro C. Ramos

# data[].attributes.body
Maliit pa ako kayo ay nawala na
Hindian lang tayo nagkasama
Wala man tayong ala-alang masaya
Hindi ko kayo malilimutan Ina at Ama

Noong kayo ay pumanaw
Madami Ang namanglaw
Lagi ko ding nakikitang
Malungkot sila tatay at inay

Hindi ko man kayo nakasama
Pero sa inyong iniwang alaala
Para ko na rin kayong nakasama
Sa mga kuwento nilang masasaya

Sa aking paglaki
Malaki ang inyong naging parte
Dahil sa aking ama kayo ang nagpalaki
Hinayaan ko kayo sa magandang ugali

Kami'y dalwang mag kapatid
Kasama nung kayo ay ihinatid
Sa inyong hauling hantungan
Kung saan lahat ng naroon ay luhaan

Na kahit kami ay maliit pa
Nakikita namin sa kanila
Na mahirap na pala
Kapag may nawala sa pamilya

Pamilyang di buo
Ni minsa'y di ko ginusto
Kaso anong magagawa ko
Kung ito Ang kapalaran namin dito sa Mundo

Simula nung kayo ay naglaho
Pamilya namin ay gumulo
Nawalan ng ama't inang nag-aayos
Kapag sila ay di magkasundo

O Ina at Ama
Sana kayo ay andito pa
Para magkaayos na sila
At mabuo uli ang aming pamilya

Ina at Ama
Alam kung malabo na
Na tayo ay magkasama
Pero salamat po sa alaala
Na kailan ma'y hindi mabubura

# data[].attributes.headline
Elehiya para sa aking Lolo ni: Ma.Alessandra Untalan

# data[].attributes.subject
Elehiya para sa aking Lolo ni: Ma.Alessandra Untalan

# data[].attributes.body
Ilang taon na ba ang nakakaraan?
Ako'y isang sanggol pa lang nang ika'y lumisan
Sa mundong nakagisnan
Ikaw ay di ko man lang naabutan

Natirang larawan mo nalang ang nasilayan
Bawat piraso nito'y isang ala-ala
Mga ala-alang naghatid ng saya at ligaya
Noong ika'y nabubuhay pa

Iyong ngiti sana'y namasdan
Pero di pinalad na maabutan
Di ko man lang naranasan,ang aruga ng isang lolo
Lolo kong maagang nilisan ang mundong ito

Pagbisita na lang sa puntod mo
Ang nagagawa ko
Pagdadasal sa Panginoon,na sana ika'y masaya na kung nasaan ka man
At sana masaya ka rin samin ngayon

# data[].attributes.headline
Elehiya para sa Yumao kong Tito ni: Krysha May M. Catapang 

# data[].attributes.subject
Elehiya para sa Yumao kong Tito ni: Krysha May M. Catapang 

# data[].attributes.body
Sa mga ngiti ng iyong mukha,
Bumabalik ang sigla,
Hanggang kailan ako titingin sa larawan,
Upang ang iyong mukha ay masilayan.

Sa silid ng aking kuwarto,
Ako'y nakangising tumitingin sa iyong litrato,
Inaalala ang nagdaang panahon,
Mga sandaling naksama ka ng mahabang panahon.

Hanggang kailan magtitiis,
Sa mga paghihinagpis,
Hanggang kailan ang kalungkutan,
Dahil sa sakit ng iyong pag-iwan.

Tila ba'y ako'y naguguluhan,
Sa iyong paglisan,
Dahil sa ala-ala na iyong naiwan,
Mga ala-ala na ka'y hirap kalimutan.

Ala-ala ay bumabalik sa aking isipan,
Katulad ng ating mga masasayang larawan,
At mga ala-ala sa bawat sulok ng tahanan,
Ay isa sa mga ala-alang hindi malilimutan.

Sa panalangin at panaginip ay muling makita,
Mahagka't makasama,
Nasa puso at isipan ang iyong ala-ala,
Kahit ikaw ay lumisan na.

# data[].attributes.headline
Elehiya para kay lolo ni: Darlene Palcuto

# data[].attributes.subject
Elehiya para kay lolo ni: Darlene Palcuto

# data[].attributes.body
Kay tagal kong hinangad na makita ka't mayakap, ngunit sa hindi inaasahan ako'y bigla mong nilisan

Dahil sa sakit na di ko malaman biglang nawala ang iyong buhay
Masakit sa dibdib dahil di manlang kita nasilayan kahit sandali ng iyong buhay

Isang tinig lamang ang naiwan
Ito ay ang salitang paalam na kailanman ay hindi ko malilimutan

Alam kong masaya kana sa iyong pununtahan kaya ika'y hindi na napigilan at tuluyan na nga kami'y iyong iniwan

Isang hiling lamang ang aking nais na iyong malaman, ito ay ang malaman mong mahal po kita at wag ako'y iyong kalimutan tulad ng patuloy kong pagalaala sa iyo araw araw

Nawa'y palagi mong tatandaan ika'y laging nasa isipan at hinding hindi po kita malilimutan ilang taon man ang magdaan

# data[].attributes.headline
Elihiya para sa lolo kong namayapa ni:Andrey Dela Chica

# data[].attributes.subject
Elihiya para sa lolo kong namayapa ni:Andrey Dela Chica

# data[].attributes.body
Aming lolo agad nawala sa amin
Bakit ka agad nawala sa amin
Hindi ka manlang nag habilin
Ng huling salita sa amin

Mga ala-ala mo'y nakatatak sa amin
At ito'y hindi malilimutan
Mamahalin ka namin hanggang sa dulo ng walang hanggan
Gabayan mo kami kung nasaan kaman

Sa pag lipas na araw oras at minuto
Ala ala mo'y nananatiling naririto
Sa dulo ng kalungkutan na ito
Mahal ka pa rin namin aming  lolo

Patuloy na bumabangon
Dala ng lungkot ng kahapon
Sa tuwa't at saya ngayon ay nai-ipon
Dala ng pamilya na meron ako ngayon

# data[].attributes.body
Elehiya para kay Itay

Lubos na pighati ang nararamdaman,
Dahil sa mensahe na iyong iniwan
Papunta sa lugar na milyon ang distansya
Bakit mo kami iniwan?

Init ng pag ibig, na g ako'y nasa iyong bisig
Mag heleng inawit para lamang sa amin
'Di ka pa sana lumisan at nag paalam
Tila isang saglit nawala nang tuluyan

Mabibigat na luha,
Ang sagot sa liham
Ngunit alam ko namang oras mo na
Oras na ng iyong paglisan

Ilang taon na ang lumisan
Kami'y nakabawi nang tuluyan
At natatanggap na ika'y alaala lamang
Kaya init ng iyong pag - ibig, aming 'di nakalimutan

# data[].attributes.headline
Elehiya para sa yumao kong lolo                                        by Mary Nicole Linatoc

# data[].attributes.subject
Elehiya para sa yumao kong lolo                                        by Mary Nicole Linatoc

# data[].attributes.body
O’ mahal kong lolo naririnig mo ba ang aking mga hinaing

Pagkawala mo ay di ko kayang tanggapin

Parang noon lang ikaw ay nasa aking tabi

Ngunit bakit mukha moy aking nasisilayan na lang sa loob ng puting kahong may salamin?

Mga biro mong nakakatawa

Kailan ko kaya ulit mapapakingan?

Mga tawa mong masarap sa tenga

Mauulit pa kaya ngayong ika’y yumao na?

Ang buhok mong kay puti na

Kay sarap tuksuhin

Ngunit ngayong ikay nakaratay na

Ngiti man lang ay hindi magawa

Pagkadurog ng aking puso ay walang katumbas

Habang nakikita kang walang buhay at lakas

Sa harap ng puting kabaong

Nararamdaman ko lang ay  lungkot at pagod

Sa kabila ng lungkot sa pag alis mo

At pangungulila sa boses at init mo

alam kong ika’y masaya na

Sa langit kung saan lahat maginhawa

# data[].attributes.headline
Elehiya para sa yumao kong lola              by Nica Kristen Linatoc

# data[].attributes.subject
Elehiya para sa yumao kong lola              by Nica Kristen Linatoc

# data[].attributes.body
Tawanan at kwentuhan  natin na parang kahapon lang

Mainit mong kamay, bakit ngayo’y malamig na?

O lola kong mahal, ako’y iyong nilisan

Dito sa ating tahanan, sa mundong ibabaw.

Mga magandang ngiti sa iyong labi,

mga hagikhik na kay sarap pakinggan,

mga haplos ng kamay mong mainit

hindi ko na mararamdaman, hindi ko na mamamasdan.

Lola kong kay ganda ng mukha

Ngayo’y nakapikit, nasa kabaong na

Mga mata mong laging kumikislap

Hindi ko na muling masisilayan pa.

Luha kong pumapatak

Titigil ka pa kaya?

Ngayong wala na si lola, makakaya ko pa bang sumaya?

Sa ating tahanan, sa mundong ibabaw.

Buhay mo ang kinuha sa akin

Ngunit ala- ala’y laging mananatili

Mga masasayang sandali na kasama ka

Tawanan at kwentuhan  natin na parang kahapon lang.

# data[].attributes.headline
Elehiya para kay Tito ni: Trixie Fate Nieveras

# data[].attributes.subject
Elehiya para kay Tito ni: Trixie Fate Nieveras

# data[].attributes.body
Ilang taon na ang nagdaan
Buhat ng kami'y iwan
Patungo sa kung saan
Mamamahinga ng tuluyan

Natatandaan ko pa ang noon
Kung kailan ako hindi nabigyan ng pagkakataon
Na sa huling sandali'y makasama
Makapiling at makausap ka

Masamang balita ang dinatnan
Nang marating ang ating tahanan
Isang tanong sa isipa'y agad sumilay
Handa ba akong sa iyo'y mawalay?

Sadyang mahirap lang matanggap
Heto't lumabas rin ang pagpapanggap
Buong akala ko'y ayos na ang lahat-lahat
Ngunit hayan ka, pinatunayang ang lahat ay di sapat

Oo, saksi ako sa lahat ng sakit
Sa bawat paghihirap na iyong sinapit
Pero di mapigilan ang kwestyunin ka
Bakit agad ika'y sumuko na?

Kasabay ng paglipas ng panahon
Ang unti-unting pag-unawa sa noon
Mga katanunga'y nabibigyan na ng sagot
Napapalitan na ng saya ang lungkot

Dati'y dahilan ng pagpatak ng luha'y lumbay
Ngayon ay napuno na ng tuwa ang buhay
Dahil alam kong dyan ay masaya ka na
Napawi na ang hirap na nadarama

Mga ala-alang sa ami'y iniwan
Ika'y makakaasang ito'y aming iingatan
Sa isip at puso'y ika'y mananatili
Tito, hanggang sa muli...

# data[].attributes.headline
Elehiya para sa aking Lola ni: Francesca Ellaine Y. Mendoza 

# data[].attributes.subject
Elehiya para sa aking Lola ni: Francesca Ellaine Y. Mendoza 

# data[].attributes.body
Aking Lola, hindi man kita nakasama
Ng pangmatagalan
Sa panahon naman na tayo'y nagkasama
Ako'y sobrang saya

Sa iyong pagkawala
Luha ko'y di tumila
Hindi ko man lang nasabi sa iyo lola
Ang salitang mahal kita, sobra

Ilang taon na ang nakaraan?
Nang huli kitang masilayan
Mga alaala mo ang syang naiwan
Pangakong hindi ito malilimutan

Lola, miss na miss ko na
Ang mga ngiti mong kay ganda
Tawa mong halakhak na
Na alam kong hindi ko na muli masisilayan pa

Ngunit ako'y masaya
Dahil alam ko Lola
Hindi ka na mahihirapan pa
Dahil ika'y nasa mabuting kalagayan na

Lola, mahal na mahal kita
Sa mga sandaling nakasama kita
Naging masaya tayong dalawa, diba?
Na hindi ko inakala na huli na pala iyon na
dapat sinulit ko na

Hindi man tayo ganoon kalapit sa isa't isa
Ipinaramdam mo sa akin sa panahon na tayo ay nagkasama
Na parang ang tagal na nating magkasama
Na parang ang dami na nating pinagsamahan

Lola, paano ba 'to?
Ok lang naman po siguro umiyak ulit, 'no po?
Hindi mo man po ito mababasa
Ngunit nais kong sabihin ulit sa 'yo na
mahal na mahal kita at miss na miss na kita

# data[].attributes.headline
Elehiya para sa aking Lolo at Lola  ni: Janiel Bernard Sanchez

# data[].attributes.subject
Elehiya para sa aking Lolo at Lola  ni: Janiel Bernard Sanchez

# data[].attributes.body
Kay tagal na ang nagdaan
Ng kayo ay lumisan
Ala-ala ninyong iniwan
Mananatili sa aming isipan

Sa bawat panahong naaalala
Mga yakap at mahinahong salita
Tila may sariling isip ang luha
Pumapatak na lamang ng kusa

Mula pagkabata, kayo ang kasama
Sa lahat ng bagay, kayo ang kasangga
Kaya ng kami ay iwan na
Pighati at kalungkutan ang nakasama

Walang tigil na pagpatak ng luha
Hindi alam kung paano makakalaya
Ngunit sa isiping kayo ay masaya
Sa kalungkuta'y unti-unting nakakalaya

Kay swerte namin at aming naranasan
Pagkalinga at pagmamahal na pinaramdam
Hindi makakalimutan, nakatatak sa isipan
Salamat lolo at lola, kami'y inyong gabayan

# data[].attributes.headline
Elehiya para sa pinsan kong si Daniel ni:Althea May M. Bahia

# data[].attributes.subject
Elehiya para sa pinsan kong si Daniel ni:Althea May M. Bahia

# data[].attributes.body
Hindi kami handa,
Sa iyong pagkawala
Sa edad na labing siyam,
ikaw ay biglang lumisan

Mga magagandang ala-ala
nung magkasama pa tayong dalawa,
Mga masasayang kwentuhan natin,
mga halakhak at parating panlilibre
mo sa akin ay hinding
hindi ko makakalimutan

Ikaw ang nagsilbi kong
mabuting pinsan at kaibigan
sa tuwing iniiwan ako ni
mama sa inyong bahay

Itinuring mo rin akong
parang tunay mong kapatid,
binabantayan at inaalagaan
moko sa tuwing akoy nagkakasakit

Hanggang sa dumating ang araw na,
sa pagmulat ng aking mga mata'y
ikaw ang aking nakita,
ngunit nasa puting kabaong kana

Para bang tumigil ang aking mundo,
kasabay ng pagpatak ng mga luha ko,
Nang malaman ko na ang pinsan kong
tinuring akong isang prinsesa,
ay wala na pala

Ang hirap paniwalaan
ng iyong biglaang paglisan,
Ngunit tinuruan mokong maging matatag, kaya ngayo'y unti-unti
ko ng tatanggapin

Alam kong masaya kana
sa piling ng Panginoon,
Alam ko ring patuloy mo parin
akong binabantayan at inaalagaan

Maraming salamat Daniel,
sa pagmamahal at kabutihang
ipinakita at ipinaramdam mo sa akin

Maraming salamat sa lahat,
Hindi ka namin makakalimutan,
Lagi mong tandaan na
Mahal na mahal ka namin.

# data[].attributes.body
Elehiya para sa aking lola.
ni : Faith Erika Datinggaling

Ka'y bigat ng aking pakiramdam, sa balitang aking nalaman na ika'y lumisan na.
Ka'y hirap tanggapin na wala ka na. Isang taon na rin ang nakalipas, noong kami'y iyong iwan.

Mga ala ala, payo mo'y aking daldalhin hanggang sa aking pag tanda. Kasama kita hanggang sa ako'y nag dalaga na.
Ikaw ang nag aruga sa akin, habang ang mama ay nag tra-trabaho.

Nagpahinga ka na, pinagpahinga ka na. Mga yakap, at halik na kailan man ay hindi ko na mararanasan. dahil ika'y lumisan na.

Habang ika'y nasa hospital at naputulan ng hininga, hindi ko alam na ang magiging resulta ay ” Covid” ang dahilan kung bakit ika'y lumisan.

Hindi manlang namin ikaw napaglamayan, kinaumagahan nalaman ko na lang na ika’y nasa sementeryo na.

Hindi ko manlang nasabi na ”mahal na mahal kita” pero alam mo yan aking lola, patuloy kitang mamahalin hanggang sa kabilang buhay.

Ang hirap noong nawala ka na.
Gusto ko na uli ang yakap at halik mo.
Gusto ko na uli na marinig ang ” Mahal na mahal kita apo ”.
Kailan kaya uli ?
Ngunit malabo na.

Sadyang madaya ang mundo. Pero alam kong masaya ka na, binabantayan mo kami palagi.

Sobrang hirap na wala ka na, gusto ko na uli na marinig ang bawat kwento at talambuhay ng iyong buhay, mga halakhak mo.

Salamat, Salamat sa palagi mong pag paparamdam na mahal mo kami, noong ika'y buhay pa.

Hindi ko alam kung paano kita malilimutan, hindi ko alam. Hindi kita makalimutan sa t'wing ika'y naalala bigla na lang akong maluluha.

Kailangan ko na siguro na tanggapin, salamat. salamat sa lahat. Mahal na mahal kita Lola.

# data[].attributes.body
Elehiya para sa Lola kong yumao na
ni:Rose Anne V. Catapang

Luha ko'y di napigilan
Sa balitang nalaman
Hindi ko inaasahan
Na ako'y iyong biglang iiwan

Labing dalawang anak mo ang nawalan
Di mabilang na mga apo ang nag-iyakan
Wag mong kalilimutang ika'y mahal naming tunay
Batid kong malayo na ang iyong nalakbay

Ilang taon na rin ang nagdaan
Mula ng iyong lisan,ang mundong pinagmulan
Masasayang nakaraan,ay kay sarap balikan
Mga haplos at yakap mo'y ibig muling maramdaman

Sa mga taon na pinagsamahan
Mga ngiti mo'y nasilayan
Pag-aalaga ay naranasan
Pagmamahal ay naramdaman

Hawak ang ala alang iyong ibinigay
Samantalang puso ko'y,nagluluksang tunay
Mga iniwang ala-ala
Laging nasa diwa

Batid kong hangad mo'y kabutihan naming lahat
Mga aral na tinuro mo'y lubos kong ipinagpapasalamat
Salamat sa ala-alang walang hanggan
Ito'y mananatili sa aking isipan

Lola palaging mo lang tatandaan
Na ikaw ay di ko kalilimutan
Mga ala-alang nagbibigay ngiti
Sa aking puso at isip ay mananatili

# data[].attributes.body
Elehiya para kay Ate
ni : Ma. Anjelyn P. De Castro

Pinakamamahal kong Ate,
Ikaw ay nawala ng biglaan,
Mga luha ko'y pumatak ng ito'y nalaman.
Ngiti mong kay ganda, hindi na muling masisilayan.

Ilang taon na nga ba ang nagdaan?
Mula ng ikaw ay lumisan at kinuha ng kalawakan.
Alalang-alala ko pa,
yung mga ngiti mong walang kasing ganda.

Kalungkutan ang bumabalot sa akin,
Tulad ng bituing binukot ng ulap sa langit.
Kasiyahan ay nawala na parang bula,
Ngayon ay umiiyak habang sinusulat ang akin tula.

Sa paglipas ng panahon
Unti-unti nang umaahon
Sa sakit at hinagpis ng kahapon
Laging tandaan,
Pagmamahal namin sayo'y walang hanggan.

# data[].attributes.body
ni : Angela Catapang

Napakaraming bagay ang nakikita at nararamdaman ko na parang ngayon lang nangyari.
Sigurado akong lahat ng tao dito ay may mga alaala na katulad ng sa akin.
Ang mga ito ay magagandang alaala, isang bagay na lagi nating dapat pahalagahan.
Hindi madalas sa ating buhay na nakakatagpo tayo ng isang taong napakaespesyal na ang taong iyon ay mananatili sa atin magpakailanman at para sa akin si Lola ang taong iyon.

Mahirap sukatin kung gaano kahalaga sa akin ang lola ko ngunit masasabi ko na napakabuti at mapag mahal niyang tao.
Ang uri ng pagmamahal na naramdaman ni lola sa amin ay pagmamahal na walang kondisyon. Maaaring hindi niya naaprubahan ang lahat ng aming ginawa, maaaring hindi nagustuhan ang ilan sa mga desisyon na ginawa namin, soya ay nag papaalala ngunit hindi siya nanghuhusga.
Patuloy lang niya kaming minamahal, ipinapaalam sa amin na nandiyan siya at kung kailangan namin siya, maaasahan namin siyang makinig, umaliw, tumulong.

Namuhay siya ng simple.
Napakaraming karunungan ang ipinasa niya sa kanyang mga anak at mga apo.
At masaya kong sasabihing ipinasa din ito sa akin.
Hindi ako nakagugol ng mas maraming oras sa aking lola gaya ng gusto ko, ngunit kahit na limitado ang aming oras na magkasama, naramdaman kong nagkaroon kami ng isang malakas na samahan.

Mahal ng lola ko ang buhay; mahal niya ang kanyang pamilya, mahal niya ang kanyang mga kaibigan, mahal niya ang kanyang mga alagang hayop, mahal niya ang kalikasan at mahal niya ang diyos.
Kahit anong sitwasyon ang iharap sa kanya, gaano man kahirap; nalampasan niya ito.
Palaging itinuro sa akin ng aking lola na anuman ang mangyari sa buhay, kung mananatili kang kalmado at positibo ay malalampasan mo ito.
Iyon ay mga aralin, na maaalala ko ang natitirang bahagi ng aking buhay.

May mga pagkakataon at dadating sa ating buhay na may mga sitwasyon kung saan gusto natin siyang makausap, makasama o magtanong sa kanya kung ano ang dapat nating gawin.
Ngunit kahit na hindi natin ito magawa sapagkat hindi na natin siya kasama, alam ko na patuloy parin siyang gumagabay.
Patuloy pa rin natin siyang alalahanin at baunin ang mga ala-ala noong sya ay nabubuhay pa.
Lola palagi ka pa ding magiging parte ng buhay namin, maraming maraming salamat po sa lahat ng itinuro nyo saakin.

# data[].attributes.headline
Elehiya para sa yumao kong Tiyo ni: Beverly R. Quimora

# data[].attributes.subject
Elehiya para sa yumao kong Tiyo ni: Beverly R. Quimora

# data[].attributes.body
Sa aming pag-alis
Aming kalungkutan ay di mapalis
Iyong alaala
Lagi naming kasama.

Aming damdamin ay panatag na
At sa isip namin na ikaw ay pahinga na
Hirap mo'y natapos na
Sa sakit na matagal mong ininda.

Sa saglit nating pagsasama
Tunay kitang nakilala
Pagmamahal mo sa aking ina
Ay akin ring nadama.

Mga tulong mo sa amin ay di malilimutan
Habang buhay kitang pasasalamatan
Lumipas man ang panahon
Alaala mo'y aking baon.

# data[].attributes.body
Elehiya para kay lolo
ni: Vicky Pajelago

Sa bawat panahong lumipas
Nandito pa rin ang bakas
Ng sakit buhat ng ika'y lumisan
Hindi na kailan man matatagpuan

Ala ala mo na lamang ang syang dala dala
Sinasanay na wala ka
Masasayang panahon na kasama ka
Itinuturing na kayamanan naming iyong pamilya

Huli na ng napag tanto
Mga pagkukulang ko
Hindi man lang naparamdam sayo
Tunay na pag mamahal ng isang apo

Iyong laging tatandaan
Kami man ay iyong nilisan
Ika'y pakamamalin ng walang hanggan
Hindi hindi ka mawawala sa aming puso't isipan

Ganun na lamang ang aking pagkasabik
Ngunit alam kong kelan ma'y di ka na babalik

Mahal kita lolo
Yan ang pakatatandaan mo
Hindi man ako sayo'y naging mabuting apo
Pero mahal kitang totoo

Ikaw ngayon ay nag papahinga na
Sa malayong lugar kung san di kami kasama
Alam kong ngayon ikaw ay masaya na
Gabayan mo kaming iyong pamilya.

# data[].attributes.headline
Elehiya para sa aking yumaong Lolo ni: John Carl P. Curativo

# data[].attributes.subject
Elehiya para sa aking yumaong Lolo ni: John Carl P. Curativo

# data[].attributes.body
Gabi ng buwan ng aking kaarawan
Nagising ako sa lola at nanay kong nag
iiyakan
Diko mawari ang pangyayari
Luha ko'y tumulo ng kapatid ko'y cnabi "wala na si lolo"

Mga alala iyong iniwan
Pait ang dulot tuwing natakbo sa isipan
Hindi pa rin makaniwala
Na ika'y lumisan na

Hanngang ngayon hindi ko parin makalimutan
Ang masasayang oras na ika'y kasama
Kahit mahirap pilit kong tinatanggap
Na di ko na muling makakamtan ang iyong mga yakap

Ilang araw ang lumipas simula ng iyong paglisan
Ako'y unti unting nakabawi at lungkot ay nabawasan
At aking natanggap na ikaw ay ala-ala na lng Lolo,mahal na mahal kita
Salamat sa masasayang ala-ala na iyong iniwan

Mainit at mabigat na luha
Ang tumutulo tuwing naalala at gustong kitang makasama
Ngunit naisip ko masaya ka na nga palang nagpapahinga.

# data[].attributes.body
Elehiya para sa aking Tatay
ni: Andrew Renzo Asilo

Ika'y isa sa sangang naging dahilan
Kung bakit ganda ng mundo, aking nasisilayan
Hanggang sa ngayon, hindi pumapasok sa king isipan
Na ikaw tatay, tuluyan ng lumisan

Haplos at yakap mo'y akin pa ring hanap
Tanong sa isip kailan kaya ito muling malalasap?
Sabik na marinig ang iyong mga payo
Salita na naging daan upang ako'y matuto

Sadya sa ting buhay di lamang saya
May lungkot, takot at pangangamba
Sino ang dapat kapitan?
Sino ang aking lalapitan?

Tatay, nais kitang muling mayakap
Presensya mo'y aking hanap
Ala-ala mo'y nananatili sa isipan
Pangakong hindi ito malilimutan

Panahon mo'y sumapit na
Panahon upang sa sakit ika'y makalaya
Lungkot  man aming nadarama
Subalit may galak sapagkat ikay nakapagpahinga na

Aral mo'y itatanim sa aking puso't isipan
Ito'y gagamiting sandata, para problema'y malagpasan
Ikaw man ay tuluyang lumisan
Subalit ang iyong pagmamahal ay maiiiwan

Tatay, na ama ng aking ina
Na tumayo ding ama sa lahat ng apo niya
Lolo na matatawag kong dakila
Na siyang nagmahal at sa ami'y nag alaga

Ang mga salitang ito'y tanda ng aking pamamaalam
Salita upang pagmamahal ko sayo'y maiparamdam
Luha'y muling papatak mula sa aking mata
Hanggang sa pagtatapos nitong huling talata

# data[].attributes.body
Elehiya na handog para sa tito kong yumao na
ni: Lady Han A.Comia

Araw ng kapanganakan ng aking nanay
Ng matigil ang kasiyahan
Tila lahat ay nagulantang
Sa balitang nalaman

Di namin inaasahan
na kami ay iyong iiwan
Ni hindi ka manlang nagpaalam
Na ikaw ay lilisan

Sa mura mong edad bakit nagka ganyan
Nilisan ang mundong iyong pinagmulan
Mga ala alang iniwan ay di malilimutan
Sapagkat ika'y nagbigay saya sa sino man

Hindi kita malilimutan tito
Lalo na kapag ikaw ay napunta dito
Matatamis na ngiti kahit kanino
At pag papasaya sa ibang tao

Ilang araw lang ang nagdaan ng ikaw ay mawala
Ngunit di pa rin kapani paniwala
Alam kong nasa piling ka na ng Panginoon
At sana gabayan mo kami kaylanman

Tito palagi mong tatandaan na hindi ka namin pinabayaan
Sadyang ganon lang talaga ang buhay at hndi natin alam kung kelan tayo lilisan
Hindi mo man to mabasa pero mahal na mahal ka namin
Salamat sayo tito at sa mga ala alang iyong binitawan.

# data[].attributes.headline
Elehiya para sa aking yumaong lola ni: Jaylord C. Aguado

# data[].attributes.subject
Elehiya para sa aking yumaong lola ni: Jaylord C. Aguado

# data[].attributes.body
Sa araw ng iyong kamatayan
Luha ko'y di na mapigilan
Mga ala-ala ng nakaraang iyong naiwan
Pait at pighati ang dulot tuwing bumabalik  sa aking kaisipan

Masasayang mga araw nating dalawa
Aking naaalala sa tuwing litrato mo ay nakikita
Hinde ko makakalimutan pagtrato mo't paglalambing
Lalong lalo na ang iyong huling habilin

Kay sarap balikan ng masasayang sandali
Mga karanasang kailanman ay di na mawawagli
Kaya't sa iyong pagpanaw
Aking luha ay ayaw ng bumutaw

Ngunit alam ko bilang apo na marami akong pagkukulang sayo
At malabo ko nang matumbasan kung ano ang naitulong mo
Pero isang bagay lang ang sigurado ko
Bibitbitin ko ang turo at pangaral mo hanggang sa pagpanaw ko

Sakabilang banda, pakiramdam ko ay gumaan
Matapos mapagtantong ikaw ay nasa mabuti ng kalagayan
Sapagkat hirap mo'y nagwakas na
Mula sa ilang taon mong pagdurusa

Ibigin ko mang makasama ka pa
Alam kong ito'y imposible na
Sapagkat ang oras na sayo'y pinahiram ay nagtapos na
Paalam lola, oras na para ika'y magpahinga

# data[].attributes.headline
Elehiya Para Kay Lolo (Ni Marc Arvie M. Azul)

# data[].attributes.subject
Elehiya Para Kay Lolo (Ni Marc Arvie M. Azul)

# data[].attributes.body
Tila huminto ang aking mundo,
Sa balitang nalaman ko.
Na ako'y iyong lilisanin na,
Papunta sa lugar na kay layo ng distansya.

Mabibigat na luha'y pumapatak sa aking mata,
Habang hawak ang iyong kamay na kay lamig na.
Hindi pa din ako makapaniwala,
Na ikaw ay lumisan na.

Mga ala-alang iyong iniwan,
Na tumatakbo sa aking isipan.
Na para bang kahapon lang,
Ikaw ay nasa tabi ko at nariyan.

Mamimiss ko ang iyong mga luto lalo na ang pansit,
Na niluluto mo sa aking kaarawan habang umaawit.
Ibig ko sanang ikaw ay makapiling at manatili pa,
Ngunit alam kong oras na para magpahinga ka.

Sa nag daang panahon na ikaw ay wala na,
Lungkot ay nabawasan sa ala-alang iyong iniwan.
Ngunit Lolo iyong pakatatandaan,
Mahal ko ikaw at salamat sa ala-alang walang hanggan.

# data[].attributes.body
1. Isulat ang inyong nabuong elehiya dito.

2. Maari rin bigyan ng rate sa pamamagitan ng star ang mga elehiya na ginawa ng bawat mag-aaral.

3. Pakicomment rin ng mga pangalan ninyo dito kung nakapaglagay na kayo sa padlet.

# data[].attributes.body
Elehiya Para sa Yumao kong Lola
ni: Chariez Lopez Aldovino

Ang buhay nating hiram sa Panginoong Diyos
Ni hindi natin alam kung kailan babawiin.
Ang kamatayan ay isang panibagong paglalakbay
Paglalakbay na mararanasan ng kahit sino man.

Aking Lola, na mula bata pa lamang ako'y syang nag aruga
Mula kamusmusan ko't hanggang sa nagkaisip
Ikaw ang nariyan, gumabay at nagbigay aral
Kailan kaya kita muling makakasama.

Pilit ko mang bigyan ng hustisya ang iyong pagpanaw
Ngunit sa mura kong edad, wala akong magawa
Masakit man ngunit kailangan ko na lamang tanggapin
Paglisan mo sa akin, nagdulot ng panghihina.

Aking Lola kung nasaan ka man,hangad ko ang iyong kaligayahan
Hayaan mo po at aking tutuparin
Pangarap mo para sa akin, na maging isang huwarang guro
At saka ko ibibigay, hustisyang sayo'y nararapat

Alam ko pong kay tagal na noong ikaw ay lumisan
Ngunit araw-araw dama ko pa rin ang sakit
Lola, lagi mo pong pakatatandaan
Narito ang iyong apo na lubos na nagmamahal at umaalala sa'yo.